AARHUS: I fremtiden bliver det muligt for bilejende århusianere at trille ind i et parkeringshus lavet af træ og parkere transportmidlet med de fire hjul for en stund.

Dét ligger fast, efter at arkitektfirmaerne Open Platform og JAJA Architects sammen med Rama Studio og Søren Jensen Rådgivende Ingeniører har vundet konkurrencen om at opføre et parkeringshus i Sydhavnskvarteret. Et ambitiøst projekt, som skal skåne miljøet mest muligt, og det kommer også til at blive Danmarks største enestående trækonstruktion til dato.

Partnerne har lagt vægt på, at byggeriet skal bidrage til Danmarks mål om klimaneutralitet. Hermed vil projektets påvirkning på miljøet kun stamme fra de anvendte byggematerialer. Størstedelen af parkeringshuset skal nemlig være uopvarmet.

- Med det her projekt minimerer vi bygningens footprint og arbejder med trækonstruktioner og den bundne CO2, lyder det fra arkitekt og partner i Open Platform Niels Lund Petersen i en pressemeddelelse.